Žalieji prūdeliai
54°30′58″ š. pl. 24°38′29″ r. ilg.﻿ / ﻿54.51611°š. pl. 24.64139°r. ilg.﻿ / 54.51611; 24.64139 Žalieji prūdeliai – ežeras Lietuvoje, Trakų rajone, 3 km į šiaurės vakarus nuo Grendavės. Ežero ilgis iš pietvakarių į šiaurės rytus – 1,83 km, plotis – iki 0,18 km. Altitudė 131,6 m. Ežeras susideda iš 2 dalių: didesnioji pietvakarinė dalis jungiasi užpelkėjusia ir beveik užakusia protaka su mažesniąja šiaurrytine dalimi. Krantai aukšti ir statūs, ištisai apaugę mišku – pietinę ežero dalį supa Kreivakojo miškas, šiaurinę – Tolkiškių miškas. Šiaurės rytuose išteka upelis link netoliese telkšančio Vilkokšnio ežero (Verknės baseinas). Prie rytinių ežero krantų įsikūręs Žaliosios kaimas.